<classify> Seseme aliyeibukia Simba kabla ya kuachana nayo na kujiunga na Toto Africans, alisema asilimia kubwa ya wachezaji wa timu hiyo wana uwezo na vipaji vya juu vya soka, lakini wameshindwa kujitambua na kujikuta wanapoteza baadhi ya mechi muhimu.Bado hatujafanya vibaya sana, lakini kama tungecheza kwa bidii kutokana na uwezo tuliokuwa nao, tungekuwa nafasi za juu zaidi ya hapa tulipo, lakini tatizo wengi wetu tumeshindwa kujitambua na kujikuta tukicheza chini ya kiwago, alisema Seseme.Kiungo huyo alisema japokuwa timu ndogo kama Toto ina upungufu wa mambo mengi ikiwemo maslahi, lakini ni wajibu wao kama wachezaji kutumia fursa hiyo kuipigania timu na kujiuza kwa kuonesha uwezo wao halisi.Alisema yeye binafsi anajua matatizo yaliyopo kwenye timu ndogo na ndiyo sababu amekuwa akijitahidi kucheza kwa uwezo wake kuisaidia timu hiyo lakini pia kujitangaza kuzivutia timu nyingine.Ligi yetu imekuwa inaoneshwa kwenye televisheni, hiyo ni nafasi nzuri kwetu wachezaji hasa wa timu ndogo, unaweza kuzivutia baadhi ya timu na kujikuta ukinunuliwa na kupata mshahara mkubwa tofauti na kukata tamaa mapema kama ilivyo kwa baadhi ya wachezaji, alisema.Kiungo huyo amekuwa na mchango mkubwa kwenye kikosi cha Toto African ambacho kabla ya mchezo wa jana dhidi ya Mgambo JKT, kilikuwa kinashika nafasi ya tisa kikiwa na pointi 10.  <topic>: MICHEZO 